pythainlp/thaigov-v2-corpus-22032023 huggingface dataset:
วันพฤหัสบดีที่ 26 พฤษภาคม 2565
รัฐบาลเดินหน้าแก้ไขปัญหาความยากจนแบบพุ่งเป้า จัดตั้งศูนย์ช่วยเหลือสังคมตำบลแล้ว 4,978 ศูนย์ ในพื้นที่ 76 จังหวัด
รัฐบาลเดินหน้าแก้ไขปัญหาความยากจนแบบพุ่งเป้า จัดตั้งศูนย์ช่วยเหลือสังคมตำบลแล้ว 4,978 ศูนย์ ในพื้นที่ 76 จังหวัด
วันที่ 26 พ.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลให้ความสำคัญในการพัฒนาคุณภาพชีวิตคนทุกช่วงวัย และจัดระบบสวัสดิการสังคมที่เหมาะสมกับบริบทของประเทศไทย เพื่อให้ประชาชนมีหลักประกันและความมั่นคงในชีวิต ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้เน้นย้ำเรื่องการสร้างโอกาสและความเสมอภาคทางสังคม ลดความเหลื่อมล้ำด้วยการสร้างหลักประกันทางสังคมแบบพุ่งเป้า
กระทรวงการพัฒนาสังคมและความมั่นคงของมนุษย์ ได้ขานรับนโยบายของรัฐบาลดำเนินการงานเพื่อแก้ไขปัญหาความยากจนและการพัฒนาคนทุกช่วงวัยแบบพุ่งเป้าในระดับพื้นที่ ตามโครงการพัฒนาคุณภาพชีวิตกลุ่มเปราะบางรายครัวเรือน โดยได้ลงนามบันทึกข้อตกลงความร่วมมือระหว่าง 12 กระทรวง 1 หน่วยงาน เพื่อเป็นกรอบแนวทางในการวางแผนและบูรณาการการให้ความช่วยเหลือและส่งเสริมกลุ่มเปราะบาง และกลุ่มด้อยโอกาสให้พ้นภาวะวิกฤต เน้นการให้บริการด้านสวัสดิการสังคมแก่กลุ่มเป้าหมายอย่างเป็นรูปธรรมครอบคลุม 5 มิติ ได้แก่ มิติความเป็นอยู่ สุขภาพ การศึกษา รายได้ และการเข้าถึงบริการภาครัฐ ผ่านกลไกการขับเคลื่อนงานในระดับพื้นที่ คือ “ศูนย์ช่วยเหลือสังคม” ซึ่งจะใช้สมุดพกครอบครัวเป็นเครื่องมือในการดำเนินงานและขับเคลื่อน ทั้งนี้ ในปี พ.ศ 2565 มีเป้าหมายในการดำเนินการแก้ปัญหาความยากจนแบบพุ่งเป้าตามโครงการฯ จำนวน 615,706 ครัวเรือน เพื่อแก้ไขปัญหาความยากจนและลดความเหลื่อมล้ำในสังคม โดยไม่ทิ้งใครไว้ข้างหลัง
นางสาวรัชดา กล่าวว่า การดำเนินงานของกระทรวงพัฒนาสังคมฯ นับตั้งแต่เดือนมีนาคมที่ผ่านมา ได้ดำเนินการจัดตั้งศูนย์ช่วยเหลือสังคมตำบลแล้ว จำนวน 4,978 ศูนย์ ในพื้นที่ 76 จังหวัด คิดเป็นร้อยละ 68.8 ของตำบลทั่วประเทศ สามารถช่วยเหลือประชาชนทั่วไปที่ประสบปัญหาความเดือดร้อนทางสังคมได้ จำนวน 123,496 คน และครัวเรือนเปราะบาง จำนวน 13,111 ครัวเรือน ทั้งนี้ ได้มุ่งเน้นการทำงานแบบองค์รวม โดยเชื่อมโยงกลไกระดับพื้นที่ เช่น ภาคประชาชร ภาครัฐ ภาคเอกชน และภาคประชาสังคม รวมถึงเครือข่ายอาสาสมัครพัฒนาสังคมและความมั่นคงของมนุษย์ เปิดโอกาสให้ทุกภาคส่วนเข้ามามีส่วนร่วมในการป้องกันและแก้ไขปัญหาทางสังคมที่ส่งผลกระทบต่อคุณภาพชีวิตของประชาชนในระดับพื้นที่ ตามนโยบายของรัฐบาลที่เน้นการทำงานแบบบูรณาการ เพื่อพัฒนาคุณภาพชีวิตของประชาชนให้มีความเป็นอยู่ที่ดีขึ้น
วันจันทร์ที่ 4 กรกฎาคม 2565
บวท. ลงนามสัญญาร่วมกับ Collins Aerospace
ให้บริการข่ายสื่อสารข้อมูลสายการบินในภูมิภาคเอเชียแปซิฟิก พร้อมขยายความร่วมมือรองรับอุตสาหกรรมการบินในอนาคต
นายณพศิษฏ์ จักรพิทักษ์ กรรมการผู้อำนวยการใหญ่ บริษัท วิทยุการบินแห่งประเทศไทย จำกัด (บวท.) กระทรวงคมนาคม เปิดเผยว่า บวท. และ Collins Aerospace ได้ร่วมกันให้บริการข่ายสื่อสารข้อมูลสายการบิน (Airlines Operational Communication) ซึ่งเป็นการสื่อสารระหว่าง ระบบบนเครื่องบิน กับ ระบบภาคพื้นดินของสายการบิน และหน่วยงานที่เกี่ยวข้อง ผ่านข่ายสื่อสาร VHF (VHF Air-Ground Data Link) โดยมีการลงนามสัญญามาตั้งแต่ปี 2551 ซึ่งสัญญาดังกล่าวจะสิ้นสุดลงในกันยายน 2565 จึงได้จัดทำสัญญาฉบับใหม่ขึ้น คือ Agreement for the Operation of GLOBALink/Asia VHF-Air Ground Data Link Network and FOMAX System and Related Services at Sites in Asia Pacific โดยสัญญาฉบับใหม่นี้ครอบคลุมทั้งการให้บริการ Data Link เดิม และ FOMAX (Flight Operation Maintenance Exchanger) ซึ่งเป็นการรับส่งข้อมูลผ่านเครือข่ายอินเตอร์เน็ตความเร็วสูง (Broadband Internet) สำหรับเครื่องบินรุ่นใหม่ เช่น Airbus A320 Airbus A330 ที่มีการติดตั้งอุปกรณ์ Secure Server Router (SSR) เพื่อรับส่งข้อมูลกับระบบภาคพื้นผ่านเครือข่ายอินเตอร์เน็ตความเร็วสูง ส่วนระบบภาคพื้นก็ต้องมีการติดตั้งระบบ Ground FOMAX ทั้งนี้ พิธีลงนามสัญญาจัดขึ้นเมื่อวันที่ 1 กรกฎาคม 2565 ณ สำนักงานใหญ่ ทุ่งมหาเมฆ
นายณพศิษฏ์ จักรพิทักษ์ กล่าวเพิ่มเติมว่า การให้บริการข่ายสื่อสารข้อมูลสายการบินนี้ มีระบบประมวลผลกลาง หรือ Network Operation Center ตั้งอยู่ที่บวท. สำนักงานใหญ่ ทุ่งมหาเมฆ และมีสถานีวิทยุสื่อสารตั้งอยู่ ณ สนามบิน ครอบคลุมเส้นทางบินในประเทศไทย และประเทศในเอเชียแปซิฟิก ได้แก่ สิงคโปร์ มาเลเซีย อินโดนีเซีย ฟิลิปปินส์ กัมพูชา บรูไน เวียดนาม เมียนมาร์ มองโกเลีย เกาหลีใต้ ไต้หวัน ออสเตรเลีย นิวซีแลนด์ และอินเดีย ซึ่งในปี 2565 นี้ มีแผนจะขยายพื้นที่การให้บริการข่ายสื่อสารทั้งในประเทศที่เดิมให้บริการอยู่แล้ว และจะขยายไปยังปากีสถาน เนปาล ศรีลังกา มัลดีฟส์ อีกด้วย
วันศุกร์ที่ 6 พฤษภาคม 2565
กรมทางหลวง ชี้แจงกรณีเสาหลักนำทางยางพารา เป็นการติดตั้งเพื่อความปลอดภัยกับผู้ใช้ทาง
เพื่อช่วยเหลือเกษตรชาวสวนยาง ในช่วงที่ราคายางตกต่ำ ยืนยันว่า ดำเนินการโดยความโปร่งใส ตามระเบียบ กฎหมาย
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า สืบเนื่องจากในปีงบประมาณ พ.ศ. 2563 - 2564 ทล. และกรมทางหลวงชนบท (ทช.) ได้มีการนำยางพารามาใช้ในอุปกรณ์อำนวยความปลอดภัยตามนโยบายรัฐบาล ที่ส่งเสริมการใช้ยางพาราภายในประเทศ โดยใช้เสาหลักนําทางยางธรรมชาติ (Rubber Guide Post : RGP) เพื่อสนับสนุนการใช้ยางพารา โดยบูรณาการความร่วมมือทำข้อตกลง (MOU) กับกระทรวงเกษตรและสหกรณ์ เมื่อวันที่12 มิถุนายน 2563 โดยมีวัตถุประสงค์
1. เพื่อช่วยยกระดับราคายางพารา เพิ่มรายได้ของเกษตรกรชาวสวนยางพาราและระบายผลผลิตยางพาราอย่างเป็นรูปธรรม
2. เพื่อปรับปรุงเพิ่มความปลอดภัยทางถนน ลดความรุนแรงของการเกิดอุบัติเหตุ เนื่องจากคุณสมบัติของวัสดุยางพารามีความยืดหยุ่น
ต่อมา กระทรวงการคลังได้ออกกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ.2563 เพื่อให้หน่วยงานสามารถจัดซื้อตรงกับกลุ่มเกษตรกรได้ เพื่อเป็นการช่วยเหลือเกษตรกรชาวสวนยาง โดย ทล. ได้ดำเนินการจัดซื้อกับร้านค้าสหกรณ์หรือสถาบันเกษตรกรที่กระทรวงเกษตรและสหกรณ์รับรองโดยตรง
อธิบดีกรมทางหลวง กล่าวว่า หลักนำทางยางธรรมชาติที่ผลิต ได้ทำการออกแบบ ตามมาตรฐานตามข้อกำหนด โดยคณะกรรมการร่วมหลายฝ่าย เพื่อให้เกิดความปลอดภัยกับผู้ใช้ทาง และประโยชน์สูงสุดกับเกษตรกรชาวสวนยาง ในภาวะที่ราคายางตกต่ำช่วงปีที่ผ่านมา โดยแขวงทางหลวง เป็นผู้ดำเนินการซื้อโดยตรงจากสหกรณ์ชาวสวนยาง และนำมาติดตั้ง เมื่อเดือน กรกฎาคม 2564 ที่ผ่านมา ในสายทางที่มีอุปกรณ์นำทาง (เสาหลักนำทาง , Guide Post) ไม่ครบถ้วน หรือทดแทนของเดิมที่ชำรุดเสียหาย เพื่อนำทางแก่ผู้ใช้ทางในเวลากลางคืน หรือในขณะที่มีทัศนวิสัยไม่ดี รวมถึงลดความรุนแรงและความสูญเสียจากยานพาหนะที่เสียหลักไปชนเสาหลักนำทาง โดยเฉพาะรถจักรยานยนต์ที่เสียหลักจะมีความเสี่ยงทำให้เกิดการเสียชีวิต ทั้งนี้ ด้วยคุณสมบัติของวัสดุที่นำมาผลิตหลักนำทางยางธรรมชาตินั้น ตามแบบด้านในให้เป็นเสาหลักกลวง มีความยืดหยุ่น ดังนั้นในการติดตั้งบนทางหลวง จึงได้มีการประยุกต์ใส่แกนลงในเสา เช่น ไม้ไผ่ ไม้ยูคา เพื่อเพิ่มความสะดวกในการติดตั้ง และสามารถติดตั้งได้รวดเร็วขึ้น สำหรับการคิดราคากลางในการจัดซื้อเป็นไปตามหลักเกณฑ์ของของทางราชการ ซึ่งราคาเสาหลักนำทาง จะแปรผันตามราคายางพารา
อธิบดีกรมทางหลวง กล่าวในตอนท้ายว่า การดำเนินการติดตั้งเสาหลักนำทางยางพาราบนทางหลวง เป็นไปตามหลักวิศวกรรมงานทาง เพื่อความปลอดภัยกับผู้ใช้ทาง และเป็นการช่วยเหลือเกษตรชาวสวนยาง ในช่วงที่ราคายางตกต่ำ และขอยืนยันว่า เป็นการดำเนินการด้วยความโปร่งใส ตามระเบียบ กฏหมายที่เกี่ยวข้อง ทุกประการ หากประชาชนมีข้อสงสัย ต้องการสอบถามข้อมูล หรือต้องการขอความช่วยเหลือสามารถติดต่อได้ที่สำนักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
วันพุธที่ 24 พฤศจิกายน 2564
สธ.ขับเคลื่อน Digital Healthcare ยกระดับการให้บริการประชาชน
รัฐมนตรีช่วยว่าการกระทรวงสาธารณสุข ส่งเสริมให้สถานพยาบาลทั่วประเทศ ขับเคลื่อน Digital Healthcare พัฒนาระบบฐานข้อมูลที่มีคุณภาพ ปลอดภัย ยกระดับการให้บริการ ลดความแออัด และความเหลื่อมล้ำ
รัฐมนตรีช่วยว่าการกระทรวงสาธารณสุข ส่งเสริมให้สถานพยาบาลทั่วประเทศ ขับเคลื่อนDigital Healthcare พัฒนาระบบฐานข้อมูลที่มีคุณภาพ ปลอดภัย ยกระดับการให้บริการ ลดความแออัด และความเหลื่อมล้ำ พร้อมต่อยอดเชื่อมโยงข้อมูลการฉีดวัคซีนกับหน่วยงานต่างๆ บนพื้นฐานคุณธรรม จริยธรรม เพื่อให้เปิดกิจการ กิจกรรม ได้อย่างปลอดภัย
วันนี้ (24 พฤศจิกายน 2564) ที่ โรงแรม ดิ เอมเมอรัลด์ กรุงเทพมหานคร ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิด การประชุมระดับชาติด้านเวชสารสนเทศ ครั้งที่10 และการประชุมวิชาการสมาคมเวชสารสนเทศไทย ประจำปี พ.ศ. 2564 ภายใต้แนวคิด “การปรับเปลี่ยนระบบสุขภาพสู่ยุคดิจิทัลในวิกฤตโรคระบาด” (Healthcare Digital Transformation in Pandemic Era) โดยมี แพทย์หญิงจามรีเชื้อเพชระโสภณ นายกสมาคมเวชสารสนเทศไทยผู้บริหารกระทรวงสาธารณสุข และบุคลากรจากภาครัฐและเอกชน ในรูปแบบ Onsite 29 โรงพยาบาล Online 64 โรงพยาบาล ร่วมประชุม
ดร.สาธิต กล่าวว่า กระทรวงสาธารณสุขมีนโยบายให้โรงพยาบาลทั่วประเทศพัฒนาการใช้งานเทคโนโลยีสารสนเทศ หรือ เวชสารสนเทศ ในการพัฒนาองค์กร ยกระดับการให้บริการ บริหารจัดการระบบเชื่อมโยงข้อมูลสุขภาพประชาชนมาประมวลผลให้เกิดประโยชน์สูงสุด สะดวก รวดเร็ว เพิ่มความแม่นยำในการวินิจฉัยโรค ทั้งยังช่วยลดความแออัด ลดความเหลื่อมล้ำของการเข้าถึงบริการ นอกจากนี้ ยังต่อยอดนำเทคโนโลยีไปใช้ประโยชน์ทางการแพทย์แขนงต่างๆ เพิ่มขึ้น เช่น แนวทางการให้รหัสโรคด้านหัตถการ อายุรกรรม ทันตกรรม เป็นต้น โดยงานเทคโนโลยีสารสนเทศในโรงพยาบาลจะต้องมีระบบฐานข้อมูลที่มีความปลอดภัย เพื่อลดความเสี่ยงในการถูกโจมตีและเข้าถึงข้อมูลคอมพิวเตอร์อย่างผิดกฎหมาย รวมถึงพัฒนาคุณภาพข้อมูลให้นำมาใช้อ้างอิงและวางแผนการจัดการด้านสุขภาพได้อย่างมีประสิทธิภาพ นอกจากนี้การนำระบบระบบปฏิบัติการAI เข้ามาใช้ จะส่งเสริมให้การจัดระบบบริการมีประสิทธิภาพดียิ่งขึ้น รองรับการรักษาและดูแลสุขภาพประชาชนในอนาคต
ดร.สาธิตกล่าวต่อว่า ในช่วงที่มีการแพร่ระบาดของโรคโควิด 19Digital Healthcareได้เข้ามามีบทบาทสำคัญมากขึ้นจนเกิดเป็นความเป็นปกติใหม่ (New Normal) ทั้ง ระบบการแพทย์ทางไกล (Telemedicine) การส่งยาให้ผู้ป่วยบางโรคถึงบ้าน เพื่อหลีกเลี่ยงการเดินทางไปโรงพยาบาล ป้องกันการรับและแพร่เชื้อโควิด 19 ที่เด่นชัดและถือเป็นความสำเร็จของระบบสาธารณสุขประเทศ คือ ความร่วมมือในการเชื่อมต่อและบริหารจัดการเตียงผู้ป่วยของโรงพยาบาลทุกสังกัดเป็นหนึ่งเดียวทำให้สามารถรองรับและดูแลผู้ป่วยโควิด 19 ได้อย่างมีประสิทธิภาพเหมาะสมตามระดับอาการ มีการพัฒนาระบบเชื่อมโยงข้อมูลการฉีดวัคซีน ใน “หมอพร้อม” และ Digital Health Pass เพื่อรองรับการเปิดประเทศ ช่วยลดการพกพาเอกสารหลายฉบับ มีความปลอดภัยในการแสดงข้อมูลส่วนบุคคลที่ได้มาตรฐานในระดับสากล จากนี้จะต่อยอดให้เกิดความเชื่อมโยงข้อมูลสำหรับหน่วยงานที่มีความจำเป็นต้องใช้ข้อมูลการฉีดวัคซีนให้สามารถเข้าถึงระบบ บนพื้นฐานคุณธรรมและจริยธรรม เพื่อให้สามารถเปิดกิจการ กิจกรรมต่างๆ ได้อย่างปลอดภัย ประชาชนใช้ชีวิตได้เป็นปกติที่สุด สามารถขับเคลื่อนภาคเศรษฐกิจควบคู่กับการพัฒนาระบบสาธารณสุข
************************************************
วันศุกร์ที่ 19 พฤศจิกายน 2564
​รัฐมนตรีฯ สุริยะ ลงพื้นที่เยี่ยมชมสถานประกอบการ จ.กระบี่ เพื่อยกระดับศักยภาพอุตสาหกรรมแปรรูปไม้ยางพารา พร้อมพัฒนา SMEs เพิ่มมูลค่าผลิตภัณฑ์ท้องถิ่น
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นำคณะผู้บริหารกระทรวงอุตสาหกรรมลงพื้นที่เยี่ยมชมสถานประกอบการ ณ จังหวัดกระบี่
รัฐมนตรีฯ สุริยะ ลงพื้นที่เยี่ยมชมสถานประกอบการ จ.กระบี่ เพื่อยกระดับศักยภาพอุตสาหกรรมแปรรูปไม้ยางพารา พร้อมพัฒนา SMEs เพิ่มมูลค่าผลิตภัณฑ์ท้องถิ่น
กระบี่ : วันนี้ (15 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นำคณะผู้บริหารกระทรวงอุตสาหกรรมลงพื้นที่เยี่ยมชมสถานประกอบการ ณ จังหวัดกระบี่ เพื่อพบปะและรับฟังปัญหาข้อเสนอแนะของผู้ประกอบการในพื้นที่ โดยจุดแรกได้เดินทางไปยังบริษัท วู้ดเวอร์ค จำกัด ตำบลห้วยน้ำขาว อำเภอคลองท่อม จังหวัดกระบี่ ประกอบกิจการแปรรูปไม้ยางพาราและไม้ที่ปลูกขึ้นโดยเฉพาะ 13 ชนิด (ตามมติ ครม.) อัดน้ำยา อบแห้ง ทำลังไม้ และไม้รองสินค้าเพื่อจำหน่าย โดยมีนายวิถี สุพิทักษ์ ประธานกรรมการบริษัทฯ นายธนพจน์ ศุภศรี กรรมการผู้จัดการบริษัทฯ ให้การต้อนรับ ทั้งนี้ทางบริษัทฯ ได้มีข้อเสนอให้ทางกระทรวงอุตสาหกรรมส่งเสริมและสนับสนุนในการยกระดับและเพิ่มประสิทธิภาพด้านกระบวนการผลิต ด้านบุคลากรด้วยนวัตกรรมที่มึ่งสู่อุตสาหกรรม 4.0 โดยรัฐมนตรีว่าการกระทรวงอุตสาหกรรม ได้สั่งการให้หน่วยงานที่เกี่ยวข้องให้ส่งเสริมและพัฒนาสถานประกอบการ โดยสนับสนุนเทคโนโลยี นวัตกรรม ระบบหุ่นยนต์และอัตโนมัติ เพื่อยกระดับและเพิ่มผลิตภาพการผลิต รวมถึงส่งเสริมการพัฒนาทักษะแรงงานในอุตสาหกรรมแปรรูปไม้ยางพารา
จุดที่สองได้เข้าเยี่ยมชมบริษัท จี้ออ ฟู้ด จำกัด ตำบลไสไทย อำเภอเมือง จังหวัดกระบี่ ประกอบกิจการผลิตขนมและผลิตภัณฑ์อาหารแปรรูปพื้นเมือง อาทิ น้ำพริกกุ้งเสียบแปรรูป อาหารทะเลแห้งแปรรูป ขนมเต้าส้อ ผลไม้อบแห้งแปรรูป โดยมีนายอดิศร เตี่ยวประดิษฐ์ และนางฐณผการจ เตี่ยวประดิษฐ์ กรรมการผู้จัดการบริษัทฯ ให้การต้อนรับ ทั้งนี้ทางบริษัทฯ ได้มีข้อเสนอให้ทางกระทรวงอุตสาหกรรมส่งเสริมและสนับสนุนการขยายช่องทางตลาดออนไลน์และพัฒนาผลิตภัณฑ์ใหม่ และการพัฒนาเทคโนโลยีและนวัตกรรมการผลิต โดยรัฐมนตรีว่าการกระทรวงอุตสาหกรรม ได้สั่งการให้หน่วยงานที่เกี่ยวข้องเพิ่มศักยภาพการแปรรูปอาหารจากวัตถุดิบท้องถิ่น พร้อมช่วยเหลือและให้คำแนะนำรูปแบบทางการตลาดทั้งออฟไลน์และออนไลน์ พร้องส่งเสริมการรับรองมาตรฐานการผลิตของผู้ประกอบการ
สำหรับการลงพื้นที่ในครั้งนี้มีนายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นายภานุวัฒน์ ตริยางกูรศรี รองปลัดกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมลงพื้นที่ด้วย และนายพิทักษ์ บุญคงแก้ว อุตสาหกรรมจังหวัดกระบี่ ให้การต้อนรับ
วันอาทิตย์ที่ 12 ธันวาคม 2564
กระทรวงเกษตร สยบโรคระบาดในม้า วัว ประเทศไทยเป็นหนึ่งเดียวในอาเซียน
กระทรวงเกษตร สยบโรคระบาดในม้า วัว ประเทศไทยเป็นหนึ่งเดียวในอาเซียน คงสถานะปลอดโรคอหิวาต์แอฟริกาในสุกร เตรียมคลอดวัคซีนป้องกันโรคลัมปี สกิน
วันนี้ 12 ธ.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความสำเร็จในการควบคุมโรคระบาดในสัตว์ที่เกิดขึ้นใหม่ในประเทศไทย ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้รายงานต่อนายกรัฐมนตรี ว่า การระบาดของโรคต่างๆ เริ่มคลี่คลายมีแนวโน้มที่ดีขึ้น สามารถควบคุมการเกิดโรคและป้องกันได้อย่างสำเร็จ กรณี โรคกาฬโรคแอฟริกาม้า (African Horse Sickness: AHS) ซึ่งพบรายงานครั้งแรกเมื่อ มีนาคม 2563 ที่ส่งผลต่ออุตสาหกรรมการเลี้ยงม้าและค้าม้าในประเทศอย่างมาก ด้วยมาตรการการดูแลที่เข้มข้นของกระทรวงฯ และความร่วมมือกับเครือข่ายทุกภาคส่วน ผนวกกับแผนปฏิบัติการกำจัดกาฬโรคแอฟริกาในม้า เพื่อคืนสถานภาพปลอดโรคจากองค์การสุขภาพสัตว์โลก (OIE) ทำให้ประเทศไทยไม่พบรายงานโรค AHS ตั้งแต่กันยายน 63 มั่นใจว่าขอคืนสถานภาพปลอดโรคนี้ได้ ภายในปี 2566 ได้แน่นอน สำหรับการควบคุมโรคลัมปี สกิน (Lumpy skin)  ในโค-กระบือ พบรายงานครั้งแรกในปี 2564 ด้วยมาตรการควบคุมโรคให้สงบอย่างรวดเร็ว การควบคุมการเคลื่อนย้าย การกำจัดแมลงและสัตว์พาหะนำโรค การกระจายและเร่งฉีดวัคซีนให้กับโค-กระบือ ทั่วประเทศ ทำให้ปัจจุบันสามารถจำกัดพื้นที่การแพร่ระบาดของโรคได้ และลดความเสียหายจากการเกิดโรค อย่างไรก็ตาม กระทรวงฯยังคงมาตรการเฝ้าระวังอย่างเข้มงวด เพราะยังคงพบการระบาดในประเทศเพื่อนบ้าน อีกทั้ง กรมปศุสัตว์ได้ทำการวิจัยและพัฒนาวัคซีนโรคลัมปี สกิน ซึ่งขณะนี้ได้วัคซีนต้นแบบแล้ว และอยู่ระหว่างการนำไปฉีดเพื่อทดสอบประสิทธิภาพการสร้างภูมิคุ้มกันในโค
ส่วนโรคอหิวาต์แอฟริกาในสุกร (African Swine Fever: ASF) ซึ่งเป็นโรคที่พบการระบาดทั่วโลก สร้างความเสียหายแก่อุตสาหกรรมการผลิตสุกรอย่างมาก แต่ยังไม่พบการระบาดในประเทศไทย นายเฉลิมชัย ได้กล่าวว่า มาตรการการป้องกันอย่างเคร่งครัดและความร่วมมือจากภาคีเครือข่ายทั้งภาครัฐ ภาคเอกชน มหาวิทยาลัย สมาคม และเกษตรกรผู้เลี้ยง ทำให้ไทยยังคงสถานะปลอดโรค ASF เป็นประเทศหนึ่งเดียวในอาเซียน อย่างไรก็ตาม แม้ยังไม่พบการเกิดโรคในไทย แต่ด้วยยังไม่มีวัคซีนป้องกันโรคนี้ ประเทศไทยก็อาจมีความเสี่ยงได้ ทางกรมปศุสัตว์จึงได้เร่งดำเนินการพัฒนาวัคซีน ASF ในสุกรต้นแบบ เพื่อเป็นประโยชน์แก่เกษตรกรประเทศเพื่อนบ้านในอนาคตต่อไป
“นายกรัฐมนตรี ติดตามสถานการณ์โรคระบาดในสัตว์ด้วยความห่วงใย  เพราะเป็นโรคอุบัติใหม่ ทั้งยังสามารถแพร่ระบาดข้ามประเทศได้ ซึ่งกระทรวงเกษตรฯ มีการรายงานการติดตาม การเฝ้าระวัง การป้องกันอย่างต่อเนื่อง ทั้งนี้ นายกฯ ได้ชื่นชมและพอใจการทำงานของกระทรวงฯ รวมถึงขอบคุณทุกภาคส่วนที่ให้ความร่วมมือเป็นอย่างดี และความสามารถด้านปศุสัตว์ของไทย ทำให้ควบคุมโรคระบาดในสัตว์ได้สำเร็จ ทั้งโรคกาฬโรคแอฟริกาในม้า (AHS) และโรคลัมปี สกิน ในโค-กระบือ (Lumpy skin) และเป็นหนึ่งเดียวในอาเซียนที่สามารถป้องกันการเกิดโรคอหิวาต์แอฟริกาในสุกร (ASF) คงสถานะปลอดโรคได้ ” นางสาวรัชดา กล่าว
วันพฤหัสบดีที่ 24 มีนาคม 2565
โฆษกรัฐบาลป้อง “นายกฯ” สวน “ศิริกัญญา” เลิกมโน อัดพูดเรื่อยเปื่อย แต่ไร้หลักฐาน ย้ำรัฐบาลมีงบเพียงพอ แจง 10 มาตรการเน้นช่วยบรรเทาผลกระทบของประชาชนในระยะสั้น
โฆษกรัฐบาลป้อง “นายกฯ” สวน “ศิริกัญญา” เลิกมโน อัดพูดเรื่อยเปื่อย แต่ไร้หลักฐาน ย้ำรัฐบาลมีงบเพียงพอ แจง 10 มาตรการเน้นช่วยบรรเทาผลกระทบของประชาชนในระยะสั้น ก่อนจะต่อยอดสู่มาตรการระยะกลางและยาวตามแผนที่รัฐบาลวางไว้ต่อไป
วันที่ 24 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ น.ส.ศิริกัญญา ตันสกุล รองหัวหน้าพรรคก้าวไกล ระบุว่า รัฐบาลเงินหมดหน้าตัก 10 มาตรการลดค่าครองชีพประชาชนจึงเป็นแบบกะปริบกะปรอยแก้ขัด และส่วนใหญ่เป็นการต่ออายุมาตรการเดิมว่า น.ส.ศิริกัญญาไม่ควรมโนหรือใช้จินตนาการไปเรื่อย เพราะสิ่งที่พูดเป็นสิ่งที่คิดเองเออเองแทบทั้งสิ้น ทั้งการกล่าวหาว่ารัฐบาลรับสารภาพว่าเงินหมดหน้าตัก จึงไม่สามารถตรึงราคาน้ำมันดีเซลได้จนถึงเดือน พ.ค. และหากเลิกตรึงราคาแล้วจะปล่อยลอยตัวทันที หรือการบอกว่ากองทุนประกันสังคมอยู่ในสถานะกระง่อนกระแง่น ซึ่งการพูดลักษณะนี้เรียกว่าพูดเรื่อยเปื่อย แต่ปราศจากหลักฐาน พูดเรื่องที่ไม่จริงจนคนเข้าใจผิดคิดว่าเป็นเรื่องจริงได้
นายธนกร กล่าวต่อว่า มาตรการช่วยเหลือประชาชนนั้น ส่วนใหญ่ต้องใช้งบประมาณ ดังนั้น หากเงินหมดหน้าตักอย่างที่กล่าวอ้าง ก็คงจะไม่มีเงินมาดำเนินการไปนานแล้ว อย่างไรก็ตาม มาตรการบางเรื่องอาจทำให้รัฐต้องสูญเสียรายได้บ้าง แต่ก็ต้องยอม เพื่อบรรเทาผลกระทบให้กับประชาชนให้ได้มากที่สุด โดยเฉพาะในช่วงที่เกิดวิกฤตซ้อนวิกฤตเช่นนี้ เมื่อมีมาตรการที่หลากหลาย ก็จำเป็นต้องเกลี่ยงบประมาณให้ครอบคลุม เช่น ลดระยะเวลาตรึงราคาน้ำมันดีเซลลง เพื่อไปเพิ่มในส่วนอื่น แต่ไม่ได้หมายความว่าเมื่อเลิกตรึงราคาแล้วรัฐบาลจะนิ่งดูดาย
นายธนกร กล่าวอีกว่า ส่วนการต่ออายุมาตรการเดิมนั้น เพราะที่ผ่านมาพี่น้องประชาชนได้ประโยชน์โดยตรง โดยเฉพาะผู้มีรายได้น้อยและผู้ค้าหาบเร่แผงลอย ซึ่งขณะนี้อยู่ระหว่างกำหนดหลักเกณฑ์โครงการลงทะเบียนเพื่อสวัสดิการแห่งรัฐรอบใหม่ ที่จะครอบคลุมและมีประสิทธิภาพมากขึ้น ขณะที่กรณีของสถานะกองทุนประกันสังคมนั้น ก่อนพูดอะไรก็อยากขอให้ตรวจสอบข้อมูลให้ดีก่อน อย่าพูดลอย ๆ เพราะเงินที่รัฐบาลนำไปช่วยเหลือผู้ประกันตนในช่วงที่ผ่านมานั้นมาจาก พ.ร.บ.เงินกู้ ซึ่งเป็นคนละส่วนกัน
“มาตรการทั้ง 10 ข้อจะเกิดผลดีกับประชาชนไม่น้อยกว่า 40 ล้านคน โดยเฉพาะผู้มีรายได้น้อย ซึ่งเป็นการบรรเทาผลกระทบจากวิกฤตในระยะสั้น ก่อนที่จะมีการต่อยอดไปสู่มาตรการระยะกลางและระยะยาวที่รัฐบาลวางแผนไว้ต่อไป ทั้งนี้ นายกรัฐมนตรีได้มอบหมายให้รองนายกฯ ฝ่ายเศรษฐกิจ รมว.คลัง และทีมเศรษฐกิจ ร่วมกันชี้แจงรายละเอียดของมาตรการ รวมถึงแนวทางที่จะดำเนินการต่อไปด้วย ดังนั้น อยากให้ฝ่ายค้านติดตาม จะได้เลิกคิดเองเออเองจนเข้าใจผิดเสียเอง” นายธนกร กล่าว
วันพฤหัสบดีที่ 15 กรกฎาคม 2564
ธปท. จับมือสมาคมธนาคารไทย และสมาคมธนาคารนานาชาติ
ออกมาตรการพักชำระหนี้ 2 เดือน ช่วยเหลือลูกหนี้ที่ต้องปิดกิจการจากมาตรการของทางการ
จากการที่ภาครัฐได้ยกระดับมาตรการป้องกันควบคุมโรคในพื้นที่ที่มีความเสี่ยงสูงสุด 10 จังหวัด เพื่อควบคุมสถานการณ์การแพร่ระบาดของโควิด 19 โดยจำกัดการเคลื่อนย้ายและการดำเนินกิจกรรมต่าง ๆ ส่งผลให้มีผู้ได้รับผลกระทบในวงกว้าง โดยเฉพาะกับกลุ่มธุรกิจและลูกหนี้ที่มีฐานะการเงินเปราะบางมาตั้งแต่การระบาดของโควิด 19 ระลอกก่อน และได้ออกมาตรการช่วยเหลือเพื่อเยียวยาด้านรายได้อย่างเร่งด่วนให้กับผู้ได้รับผลกระทบ ซึ่งเป็นการช่วยเหลือที่ตรงจุด
ธนาคารแห่งประเทศไทย (ธปท.) สมาคมธนาคารไทย และสมาคมธนาคารนานาชาติ ตระหนักถึงความเดือดร้อนของลูกหนี้และเห็นความจำเป็นเร่งด่วนในการให้ความช่วยเหลือด้านการเงินเพิ่มเติมให้แก่ลูกจ้างและผู้ประกอบการที่ได้รับผลกระทบให้ตรงจุดและ
ทันการณ์ จึงเห็นร่วมกันที่จะออกมาตรการเร่งด่วนด้วยการพักชำระเงินต้นและดอกเบี้ยให้แก่ลูกหนี้ SMEs และรายย่อย เป็นระยะเวลา 2 เดือนให้กับลูกหนี้ที่ได้รับผลกระทบโดยตรง คือ ลูกหนี้ทั้งที่เป็นนายจ้างและลูกจ้างในสถานประกอบการทั้งในพื้นที่ควบคุมฯ และนอกพื้นที่ควบคุมฯ ที่ต้องปิดกิจการจากมาตรการของทางการ เริ่มตั้งแต่งวดการชำระหนี้เดือนกรกฎาคม 2564 เป็นต้นไป ทั้งนี้ เมื่อหมดระยะเวลาพักชำระหนี้แล้ว สถาบันการเงินจะไม่เรียกเก็บเงินต้นและดอกเบี้ยที่ค้างอยู่ในทันที เพื่อไม่ให้เป็นภาระหนักกับลูกหนี้
สำหรับลูกหนี้ที่ได้รับผลกระทบโดยอ้อม คือ ลูกหนี้ที่ยังเปิดกิจการได้ แต่รายได้ลดลงจากมาตรการควบคุมการระบาดของภาครัฐ สถาบันการเงินจะพิจารณาให้ความช่วยเหลือแก่ลูกหนี้ตามความจำเป็นและสอดคล้องกับสถานการณ์ของลูกหนี้
การให้ความช่วยเหลือตามแนวทางข้างต้น ลูกหนี้สามารถติดต่อกับสถาบันการเงินเจ้าหนี้เพื่อแสดงความประสงค์ขอรับความช่วยเหลือได้ตั้งแต่วันที่ 19 กรกฎาคม 2564 ทั้งนี้ หากลูกหนี้สามารถให้ข้อมูลหลักฐานที่ชัดเจนถึงผลกระทบของกิจการหรือการจ้างงาน จะทำให้การพิจารณาให้ความช่วยเหลือโดยเจ้าหนี้สามารถทำได้อย่างรวดเร็ว
ทั้งนี้ การพักชำระเงินต้นและดอกเบี้ยภายใต้มาตรการนี้ เป็นเพียงการเลื่อนการชำระออกไป ลูกหนี้ที่ยังมีศักยภาพและสามารถชำระหนี้ได้ จึงควรชำระหนี้ต่อเนื่อง เพื่อไม่ให้ภาระหนี้ในอนาคตเพิ่มขึ้นสูงเกินจำเป็น เช่นเดียวกับลูกหนี้ที่อยู่ระหว่างเจรจาปรับโครงสร้างหนี้กับสถาบันการเงินอยู่ก่อนหน้า ที่ควรดำเนินการต่อเนื่อง เพื่อแก้ไขปัญหาได้ตรงจุดและยั่งยืนกว่า
อนึ่ง การพักชำระหนี้ภายใต้มาตรการนี้ เป็นการให้ความช่วยเหลือขั้นต่ำ สถาบันการเงินสามารถช่วยเหลือลูกหนี้ที่ได้รับผลกระทบรุนแรงได้มากขึ้นตามความเหมาะสม
ธปท. และทุกสมาคมฯ รวมถึงสมาคมสถาบันการเงินของรัฐ จะร่วมกันเร่งรัดและผลักดัน
การให้ความช่วยเหลือจากมาตรการพักชำระเงินต้นและดอกเบี้ยดังกล่าวอย่างต่อเนื่อง รวมทั้ง ธปท. ได้ขอให้ผู้ประกอบธุรกิจที่มิใช่สถาบันการเงิน (nonbank) ให้ความช่วยเหลือลูกหนี้ไปพร้อมกัน เพื่อช่วยเหลือลูกหนี้ที่ได้รับผลกระทบให้ได้มากที่สุด ดังนั้น ขอให้ลูกหนี้ที่ประสบปัญหารีบติดต่อผู้ให้บริการทางการเงินที่ใช้บริการอยู่เพื่อรับความช่วยเหลือ และหากต้องการข้อมูลเพิ่มเติมสามารถติดต่อผู้ให้บริการทางการเงินโดยตรง หรือศูนย์คุ้มครองผู้ใช้บริการทางการเงิน (ศคง.) โทร 1213
15 กรกฎาคม 2564
รายละเอียดช่องทางติดต่อสถาบันการเงิน:
www.bot.or.th/Thai/FinancialInstitutions/PruReg_HB/Pages/CallCenter.aspx
วันจันทร์ที่ 25 เมษายน 2565
นายกฯ ห่วงใยผู้ที่ยังไม่ได้ฉีดวัคซีนป้องกันโควิด-19 ส่งผลให้จำนวนผู้ป่วยปอดอักเสบ ผู้ป่วยใส่ท่อหายใจ และผู้เสียชีวิตเพิ่มขึ้น วอนประชาชนทุกกลุ่มรีบเข้ารับวัคซีนฯ ให้ครบตามเกณฑ์
นายกรัฐมนตรี ห่วงใยผู้ที่ยังไม่ได้ฉีดวัคซีนป้องกันโควิด-19 ส่งผลให้จำนวนผู้ป่วยปอดอักเสบ ผู้ป่วยใส่ท่อหายใจ และผู้เสียชีวิตเพิ่มขึ้น วอนประชาชนทุกกลุ่มรีบเข้ารับวัคซีนฯ ให้ครบตามเกณฑ์
วันนี้ (25 เมษายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การแพร่ระบาดของโรคติดต่อเชื้อไวรัสโคโรน่า 2019 (โควิด-19) ในประเทศไทย แม้ขณะนี้จำนวนผู้ติดเชื้อหลายพื้นที่มีลักษณะทรงตัว และบางพื้นที่เริ่มมีทิศทางแนวโน้มขาลงซึ่งเกิดจากความร่วมมือในทุกมิติของประชาชนทุกภาคส่วนของประเทศร่วมกันปฏิบัติมาตรการอย่างเคร่งครัดและปรับการใช้ชีวิตวิถีใหม่ (New Normal) ได้อย่างสอดคล้องกับสถานการณ์ อย่างไรก็ตาม นายกรัฐมนตรียังมีความห่วงใยกรณีผู้ติดเชื้อผู้ป่วยปอดอักเสบ ผู้ป่วยใส่ท่อหายใจ รวมถึงจำนวนตัวเลขผู้เสียชีวิตจากการติดเชื้อโควิด-19 ที่ยังมีจำนวนเพิ่มขึ้นโดยส่วนใหญ่พบว่ายังไม่ได้รับการฉีดวัคซีน โดยเฉพาะวัคซีนเข็มกระตุ้นจึงทำให้เมื่อติดเชื้อแล้วมีอาการรุนแรงและทำให้เสียชีวิดได้ ด้งนั้นจึง ขอให้ประชาชนที่ยังไม่ได้เข้ารับการฉีดวัคซีน ให้รีบเข้ารับการฉีดวัคซีนให้ครบตามเกณฑ์ รวมทั้งการฉีดวัคซีนเข็มกระตุ้นโดยเร็ว เพื่อลดอาการรุนแรงและลดความเสี่ยงเสียชีวิตเมื่อติดเชื้อ และให้สามารถอยู่ร่วมกับโควิด-19 ได้อย่างปลอดภัย เตรียมพร้อมรองรับกับการผ่อนคลายการปรับมาตรการการเดินทางเข้าประเทศไทยของรัฐบาล และการเปิดภาคเรียนในเดือนพฤษภาคม นี้
สำหรับสถานการณ์การติดเชื้อ COVID-19 ในประเทศไทยวันนี้ (25 เมษายน 2565) พบมีผู้ติดเชื้อเพิ่มรวม 14,994 ราย จำแนกเป็น ผู้ป่วยจากในประเทศ 14,951 ราย และผู้ป่วยมาจากต่างประเทศ 43 ราย รวมผู้ป่วยสะสม 1,957,433 ราย (ตั้งแต่ 1 มกราคม 2565) ขณะที่หายป่วยกลับบ้าน 23,524 ราย รวมหายป่วยสะสม 1,809,975 ราย (ตั้งแต่ 1 มกราคม 2565) โดยมีผู้ป่วยกำลังรักษา 174,500 ราย และเสียชีวิต 124 ราย ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล 1,876 ราย เฉลี่ยจังหวัดละ 24 ราย อัตราครองเตียง ร้อยละ 24.5
ล่าสุดยอดสะสมการฉีดวัคซีนโควิด - 19 ตั้งแต่ 28 กุมภาพันธ์ 2564 - 23 เมษายน 2565 รวมทั้งสิ้น 132,746,773 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 23 เม.ย. 2565 จำนวน 2,956,724 โดส) จำแนกเป็นผู้ที่ได้รับวัคซีนเข็มที่ 1 จำนวน 56,147,326 โดส วัคซีนเข็มที่ 2 จำนวน 50,991,169 โดส วัคซีนเข็มที่ 3 จำนวน 23,075,536 โดส และวัคซีนเข็มที่ 4 จำนวน 2,532,742 โดส
_______
วันพุธที่ 10 สิงหาคม 2565
โฆษกรัฐบาลเผย “นายกฯ” เตรียมเป็นประธานการประชุม คกก. เฉพาะกิจเพื่อบริหารสถานการณ์วิกฤติเศรษฐกิจ นัดแรกพรุ่งนี้  ระดมทีมเศรษฐกิจ-มั่นคง-การต่างประเทศ รับมือภัยเศรษฐกิจโลกทุกระดับ
โฆษกรัฐบาลเผย “นายกฯ” เตรียมเป็นประธานการประชุม คกก. เฉพาะกิจเพื่อบริหารสถานการณ์วิกฤติเศรษฐกิจ นัดแรกพรุ่งนี้  ระดมทีมเศรษฐกิจ-มั่นคง-การต่างประเทศ รับมือภัยเศรษฐกิจโลกทุกระดับ
วันที่ 10 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเป็นประธานการประชุมคณะกรรมการเฉพาะกิจเพื่อบริหารสถานการณ์วิกฤติเศรษฐกิจครั้งที่ 1/2565 ในวันพรุ่งนี้ (11 สิงหาคม 2565) เวลา 10.30 น. ณ ตึกภักดีบดินทร์ ทำเนียบรัฐบาล โดยมีผู้เข้าร่วมประชุมทั้งระดับรองนายกรัฐมนตรี ได้แก่ พลเอก ประวิตร วงษ์สุวรรณ นายอนุทิน ชาญวีรกูล นายจุรินทร์ ลักษณวิศิษฏ์ นายดอน ปรมัตถ์วินัย นายสุพัฒนพงษ์ พันธ์มีเชาว์ รวมทั้ง รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงคมนาคม รัฐมนตรีว่าการกระทรวงมหาดไทย และรัฐมนตรีว่าการกระทรวงอุตสาหกรรม และปลัดกระทรวง เลขา สมช. หัวหน้าส่วนราชการที่สำคัญทั้งด้านเศรษฐกิจและความมั่นคง ร่วมหารือ
โฆษกประจำสำนักนายกรัฐมนตรี ยังเปิดเผยวาระเพื่อทราบที่จะมีการรายงานในที่ประชุม โดยกระทรวงการต่างประเทศ จะเป็นผู้นำเสนอการประเมินสถานการณ์ความขัดแย้งระหว่างรัสเซีย-ยูเครน รวมถึงความขัดแย้งด้านภูมิรัฐศาสตร์อื่น ๆ ขณะที่ สำนักงานสภาพัฒนาการเศรษฐกิจและสังคมแห่งชาติ จะนำเสนอการประเมินสถานการณ์ผลกระทบด้านเศรษฐกิจที่สำคัญ โดยที่ประชุมมีวาระพิจารณาที่สำคัญ คือ ข้อเสนอแผนเตรียมความพร้อมรองรับสถานการณ์ในระดับวิกฤตเศรษฐกิจ
“การประชุมครั้งนี้ สืบเนื่องจากสถานการณ์ความขัดแย้งระหว่างรัสเซียและยูเครน และภูมิรัฐศาสตร์อื่น ๆ ซึ่งได้ส่งผลกระทบต่อเศรษฐกิจไทยและทั่วโลก การประชุมครั้งนี้ จึงเป็นการร่วมกันประเมินผลกระทบดังกล่าว และพิจารณาหาแนวทางเตรียมความพร้อมรองรับสถานการณ์หากเกิดวิกฤตเศรษฐกิจขึ้นในระยะต่อไป โดยนายกรัฐมนตรีต้องการให้มีการติดตาม วิเคราะห์ปัจจัยและความเสี่ยงให้ครบทุกมิติ เพื่อใช้ในการกำหนดมาตรการแก้วิกฤตเศรษฐกิจที่เกิดขึ้นทั่วโลก เป็นการเตรียมความพร้อมแผนเผชิญเหตุรองรับล่วงหน้าหากเกิดวิกฤต แทนการรอให้วิกฤตเกิดก่อนแล้วค่อยดำเนินการ เพื่อให้เศรษฐกิจไทย/คนไทย สามารถ ‘ต้านทาน พร้อมรับ และไปต่อได้’ ในช่วงเศรษฐกิจ และการเมืองระหว่างประเทศที่มีความไม่แน่นอนสูงขึ้นในขณะนี้”นายธนกร กล่าว
วันศุกร์ที่ 12 พฤศจิกายน 2564
‘บีโอไอ’หารือหอการค้าต่างประเทศ เร่งสร้างสภาพแวดล้อมทางธุรกิจ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ พร้อมด้วยหม่อมหลวงชโยทิต กฤดากร ที่ปรึกษารองนายกรัฐมนตรี
ผู้แทนหน่วยงานภาครัฐของไทย และผู้แทนหอการค้าต่างประเทศในไทยจาก 36 หอการค้า ร่วมประชุมออนไลน์หารือร่วมกับหอการค้าต่างประเทศในประเทศไทย“the BOI-Foreign Chambers of Commerce Consultative Meeting”เพื่อรับฟังข้อเสนอแนะเกี่ยวกับแนวทางการเสริมสร้างสภาพแวดล้อมทางธุรกิจ และแลกเปลี่ยนความคิดเห็น รวมถึงติดตามประเด็นความคืบหน้าการแก้ไขปัญหาเพื่อลดอุปสรรคในการดำเนินธุรกิจ
วันจันทร์ที่ 28 กุมภาพันธ์ 2565
นายกฯ สั่งเร่งช่วยเหลือผู้ประสบภัยน้ำท่วม 5 จังหวัดภาคใต้ เร่งอพยพในพื้นที่เสี่ยง
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์อุทกภัยในพื้นที่ 5 จังหวัดภาคใต้ (จ.นครศรีธรรมราช พัทลุง ปัตตานี ยะลา และนราธิวาส) อย่างใกล้ชิด และขอแสดงความเสียใจต่อครอบครัวผู้เสียชีวิต จากเหตุรถยนต์กระบะพลัดตกคอสะพาน อ.สุคิริน จ.นราธิวาส เป็นเหตุให้มีผู้เสียชีวิต จำนวน 6 ราย
.
พร้อมสั่งการเจ้าหน้าที่ร่วมกับกองทัพลงพื้นที่เฝ้าระวังที่พื้นที่อาจจะเกิดน้ำท่วมฉับพลัน รวมถึงจุดเสี่ยงตามสถานที่ต่าง ๆ เพื่อป้องกันอันตรายที่อาจเกิดขึ้น ขอให้ประชาชนรับฟังการแจ้งเตือนภัยจากภาครัฐตลอดเวลา ระมัดระวังตัวเอง คนในครอบครัวโดยเฉพาะเด็ก ผู้สูงอายุ และผู้ป่วยติดเตียง หากจำเป็นต้องอพยพ ขอให้รีบอพยพไปในที่ปลอดภัยตามคำแนะนำของเจ้าหน้าของรัฐ
.
ในส่วนของผู้เสียชีวิต ขอให้ส่วนราชการในพื้นที่เป็นผู้แทนของรัฐบาล เร่งเข้าไปช่วยเหลือเยียวยาตามสิทธิที่ได้รับและให้ความช่วยเหลือในการจัดพิธีผู้เสียชีวิตอย่างเต็มที่
#ไทยคู่ฟ้า#ร่วมต้านโควิด19
-------------------
วันอังคารที่ 14 กันยายน 2564
พม. บูรณาการภาคีเครือข่ายเตรียมคัดแยกชาวโรฮีนจา 23 คน หลังเจ้าหน้าที่ตำรวจบุกเข้าช่วยเหลือ ที่จังหวัดตาก
พม. บูรณาการภาคีเครือข่ายเตรียมคัดแยกชาวโรฮีนจา 23 คน หลังเจ้าหน้าที่ตำรวจบุกเข้าช่วยเหลือ ที่จังหวัดตาก
วันนี้ (14 ก.ย. 64) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยถึงกรณีเจ้าหน้าที่ตำรวจบุกเข้าช่วยเหลือชาวโรฮีนจา จำนวน 23 คน ณ อำเภอแม่สอด จังหวัดตาก ซึ่งชาวโรฮีนจาดังกล่าวได้ลักลอบเข้าเมืองโดยผิดกฎหมายและถูกผู้ดูแลกักขังหน่วงเหนี่ยว จากนั้นจะถูกส่งต่อไปที่บริเวณชายแดนใต้และมาเลเซียเพื่อใช้แรงงาน ซึ่งเป็นการดำเนินการขยายผลสืบเนื่องจากคดีของจังหวัดชุมพร และ สุราษฎร์ธานี ว่า กระทรวง พม. โดยกองต่อต้านการค้ามนุษย์ ได้ประสานพัฒนาสังคมและความมั่นคงของมนุษย์จังหวัดตาก และเจ้าหน้าที่ตำรวจ ทราบว่า ขณะนี้ ชาวโรฮีนจาดังกล่าว อยู่ในความดูแลของตรวจคนเข้าเมืองจังหวัดตาก และทางสาธารณสุขได้เข้าไปตรวจคัดกรองโรคโควิด-19 เรียบร้อยแล้ว ผลปรากฏว่า ไม่พบผู้ติดเชื้อ แต่ได้อยู่ในมาตรการกักตัวของรัฐ ทั้งนี้ จะได้มีการดำเนินการประชุมหารือเพื่อพิจารณาแนวทางดำเนินการช่วยเหลือของหน่วยงานในพื้นที่และแนวทางคัดแยก เพื่อพิจารณาว่าเป็นผู้เสียหายจากการค้ามนุษย์ ตามมาตรา 6 หรือเป็นผู้เสียหายจากการบังคับใช้แรงงานหรือบริการ (แรงงานบังคับ) ตามมาตรา 6/1 พระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม เนื่องจากมีการจ่ายเงินค่านายหน้าเพื่อจะไปใช้แรงงานในประเทศมาเลเซีย หากเป็นกระบวนการดังกล่าว กระทรวง พม. จะได้ดำเนินการประสานหน่วยงานที่เกี่ยวข้อง ให้ความคุ้มครองช่วยเหลือตามกฎหมายต่อไป
วันพฤหัสบดีที่ 19 พฤษภาคม 2565
รมช.สธ.แนะประชาชนปรับพฤติกรรมสุขภาพสู่วิถีชีวิตใหม่ในยุคโควิด 19
รัฐมนตรีช่วยว่าการกระทรวงสาธารณสุข แนะประชาชนปรับเปลี่ยนพฤติกรรมสุขภาพสู่วิถีชีวิตใหม่ตามหลักสุขศึกษา รักษาระยะห่างทางกาย ดูแลสุขภาพและความปลอดภัยในแนวทางปฏิบัติเดียวกัน พร้อมเน้นย้ำมาตรการ VUCA เพื่ออยู่ร่วมกับโรคโควิด 19 ได้อย่างปลอดภัยและยั่งยืน
วันนี้ (19 พฤษภาคม 2565) ที่อาคารสาธารณสุขวิศิษฏ์ คณะสาธารณสุขศาสตร์ มหาวิทยาลัยมหิดล กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดการประชุมวิชาการสุขศึกษาแห่งชาติ ครั้งที่ 20 ภายใต้แนวคิด “ล้มหรือรุก : ปรับพฤติกรรมสู่ชีวิตใหม่” พร้อมปาฐกถาพิเศษ เรื่อง “พฤติกรรมสุขภาพวิถีชีวิตใหม่” และมอบโล่นักสุขศึกษาดีเด่นปี 2563 และ 2564 โดย ดร.สาธิตกล่าวว่า กระทรวงสาธารณสุขให้ความสำคัญกับการพัฒนาสุขภาพของประชาชน โดยเฉพาะด้านพฤติกรรมสุขภาพ จากผลสำรวจความคิดเห็นของประชาชนทั่วประเทศ เกี่ยวกับพฤติกรรมที่เปลี่ยนไปของคนไทยในยุคโควิด 19 จำนวน 1,218 คน โดยสวนดุสิตโพล มหาวิทยาลัยสวนดุสิต พบว่า พฤติกรรมของประชาชนที่ “เปลี่ยนแปลงอย่างสิ้นเชิง” อันดับ 1 คือ การไปร่วมงานสังสรรค์ งานมงคล งานอวมงคล 90.50% อันดับ 2 การเดินทางท่องเที่ยว และอันดับ 3 การรับประทานอาหารนอกบ้านส่วนพฤติกรรมของประชาชนที่ “ไม่เปลี่ยนแปลงเลย” คือ การดื่มแอลกอฮอล/สูบบุหรี่ 55.48% และพฤติกรรมของประชาชนที่ “เกิดขึ้นใหม่” คือ การสวมหน้ากากอนามัยตลอดเวลา/เลือกซื้อหน้ากากหลายแบบมากขึ้น 90.12% นอกจากนี้ ความพึงพอใจต่อพฤติกรรมที่เปลี่ยนแปลงในยุคโควิด 19 ค่อนข้างพึงพอใจถึง 35.48% ไม่ค่อยพึงพอใจ 27.79%
ดร.สาธิต กล่าวต่อว่า การปรับเปลี่ยนพฤติกรรมสุขภาพสู่วิถีชีวิตใหม่ตามหลักการสุขศึกษา รักษาระยะห่างทางกาย ดูแลสุขภาพและความปลอดภัยในแนวทางปฏิบัติเดียวกัน จะทำให้ประชาชนอยู่ร่วมกับโรคโควิด 19 ได้อย่างปลอดภัย ดังนั้น จึงร่วมกับทุกภาคส่วนลดการระบาดและอัตราการเสียชีวิตจากโรคโควิด 19 ในการดำเนินชีวิตประจำวัน เช่น การขนส่ง การเดินทาง การใช้เทคโนโลยีเพื่อลดการสัมผัส เป็นต้น รวมถึงย้ำมาตรการ “VUCA” V-Vaccine เร่งรัดการฉีดวัคซีน, U-Universal Prevention ใช้มาตรการป้องกันตนเองสูงสุด, C-COVID Free Setting สถานประกอบการใช้มาตรการพื้นที่ปลอดโควิด 19 และ A-ATK ใช้ชุดตรวจคัดกรองเมื่อมีความเสี่ยงเพื่อสร้างความปลอดภัยให้กับทุกคน นอกจากนี้ ประชาชนควรมีความรู้ที่ถูกต้อง โดยรับข้อมูลข่าวสารจากแหล่งข่าวที่เชื่อถือได้ ไม่แชร์ข้อมูลที่ไม่มีความน่าเชื่อถือ เพื่อสร้างความเข้าใจ ความเชื่อ ทัศนคติ ค่านิยม มาตรการในการป้องการแพร่ระบาด และการปฏิบัติตนที่ถูกต้อง เกิดการปรับพฤติกรรมสุขภาพสู่ชีวิตใหม่ที่ยั่งยืนต่อไป
*************************************** 19 พฤษภาคม 2565
วันศุกร์ที่ 10 มิถุนายน 2565
ชัยวุฒิ ย้ำตำรวจทั่วประเทศ PDPA มุ่งคุ้มครองสิทธิข้อมูลส่วนบุคคลของ ปชช.
ชัยวุฒิ ย้ำตำรวจทั่วประเทศ PDPA มุ่งคุ้มครองสิทธิข้อมูลส่วนบุคคลของ ปชช.
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมย้ำตำรวจทั่วประเทศว่าPDPAมุ่งคุ้มครองสิทธิในข้อมูลส่วนบุคคลของคนไทยทุกคนทั้งเบอร์โทรศัพท์ที่อยู่ประวัติรสนิยมทางเพศเป็นต้นขอให้ตำรวจช่วยชี้แจงพ.ร.บ.คุ้มครองข้อมูลส่วนบุคคลพ.ศ. 2562 (PDPA) ที่เริ่มบังคับใช้1มิ.ย. 65ให้ประชาชนเข้าใจว่ายังใช้ชีวิตเหมือนปกติถ่ายรูปโพสท์รูปติดคนอื่นได้ไม่ต้องกังวลตราบใดที่ไม่ไปสร้างความเสียหายหรือเอารูปคนอื่นไปหาผลประโยชน์
ในวันที่10มิ.ย.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้กล่าวเปิดงานอบรม“PDPAข้อกฎหมายและแนวปฏิบัติสำหรับสำนักงานตำรวจแห่งชาติ”สำหรับตำรวจทั่วทั้งประเทศโดยเป็นการร่วมจัดอบรมระหว่างสำนักงานตำรวจแห่งชาติและกระทรวงดิจทัลเพื่อเศรษฐกิจและสังคมเพื่อมุ่งให้ความรู้ที่ถูกต้องตลอดจนแนวปฏิบัติสำหรับตำรวจทั่วประเทศ
นายชัยวุฒิกล่าวว่าข้าราชการตำรวจและสำนักงานตำรวจแห่งชาติเป็นกลไกสำคัญในการคุ้มครองสิทธิข้อมูลส่วนบุคคลของปชช.โดยเฉพาะกฎหมายฉบับนี้มีทั้งโทษทางแพ่งโทษทางอาญาและโทษทางปกครองมุ่งลงโทษอาชญากรและคนร้ายซึ่งคิดว่าเป็นเรื่องที่สำคัญที่ทางผู้เข้าร่วมอบรมต้องรู้ให้ครบถ้วนถูกต้อง
นายเวทางค์พ่วงทรัพย์รองปลัดกระทรวงดิจิทัลฯปฏิบัติหน้าที่เลขาธิการคณะกรรมการคุ้มครองข้อมูลส่วนบุคคลกล่าวว่าการจัดอบรมในครั้งนี้เป็นไปตามนโยบายของกระทรวงดิจิทัลฯที่ต้องการให้PDPAเกิดประโยชน์กับประชาชนในขณะเดียวกันมุ่งให้ผู้ที่เกี่ยวข้องมีภาระในการปฎิบัติตามกฎหมายน้อยที่สุดสะท้อนการเริ่มบังคับใช้ในช่วงแรกที่ไม่ควรเป็นภาระมากเกินไปเน้นการให้ความรู้และตักเตือนและการอบรมนี้เป็นส่วนหนึ่งของการสร้างความรู้ความเข้าใจที่ถูกต้องโดยกระทรวงดิจิทัลฯจัดร่วมกับสำนักงานตำรวจแห่งชาติ
“PDPAสนับสนุนการทำงานของตำรวจมีการยกเว้นPDPAสำหรับตำรวจที่ทำงานตามอำนาจหน้าที่ตามกฎหมายอย่างไรก็ตามเจ้าหน้าที่ตำรวจต้องมีความระมัดระวังในการเก็บรักษาข้อมูลส่วนบุคคลของประชาชนที่ได้มาอย่าให้รั่วไหลหรือถูกนำไปใช้อย่างผิดกฎหมาย”รัฐมนตรีชัยวุฒิกล่าว
ข้อมูลเพิ่มเติมfb PDPC Thailandหรือโทร1111
**************
วันเสาร์ที่ 18 ธันวาคม 2564
ดีอีเอส เดินหน้าตามแผนเตรียมพร้อมแห่งชาติ หนุนสร้างเครือข่ายวิทยุสมัครเล่นอาสาสมัครสื่อสารฉุกเฉินตั้งเป้า 1000 รายทั่วประเทศ สืบสานพระราชปณิธานฯ รัชกาลที่ 9
ดีอีเอส เดินหน้าตามแผนเตรียมพร้อมแห่งชาติ หนุนสร้างเครือข่ายวิทยุสมัครเล่นอาสาสมัครสื่อสารฉุกเฉินตั้งเป้า 1000 รายทั่วประเทศ สืบสานพระราชปณิธานฯ รัชกาลที่ 9
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจ (ดีอีเอส)ร่วมกับสำนักงานกสทช. ปภ.พร้อมสหพันธ์สมาคมวิทยุสมัครเล่นควบคุมข่ายประเทศไทยร่วมสนับสนุนโครงการการฝึกอบรมพนักงานวิทยุสมัครเล่นอาสาสมัครสื่อสารฉุกเฉินครั้งที่1ณจังหวัดภูเก็ตโดยมีนายอำนวยพิณสุวรรณรองผู้ว่าราชการจังหวัดภูเก็ตเป็นประธานในพิธีโครงการดังกล่าวซึ่งการจัดอบรมในครั้งที่1จัดขึ้นระหว่างวันที่16 – 19ธันวาคม2564ณโรงแรมโบ๊ทลากูนรีสอร์ทจังหวัดภูเก็ตวัตถุประสงค์เพื่อการสร้างเครือข่ายสื่อสารสำรองของชาติที่พร้อมใช้งาน กระทรวงดิจิทัลเพื่อเศรษฐกิจและสังคมได้สนับสนุนวิทยากรในหัวข้อบทบาทหน้าที่ของกระทรวงดิจิทัลเพื่อเศรษฐกิจและสังคมด้านการสื่อสารตามแผนเตรียมพร้อมแห่งชาติ และการรู้เท่าทันสื่อและข่าวปลอม(Media and Fake News Literacy)
ในการนี้นายมนัส ทรงแสงนายกสมาคมนักวิทยุอาสาสมัคร ประธานสหพันธ์สมาคมวิทยุสมัครเล่นควบคุมข่ายประเทศไทยกล่าวว่าโครงการพัฒนาและฝึกอบรมพนักงานวิทยุสมัครเล่นอาสาสมัครฯ เพื่อการเตรียมความพร้อมให้เป็นเครือข่ายสื่อสารสำรองของชาติโดยมีผู้เข้าอบรมทั้งโครงการมากกว่า1000คนซึ่งจะจัดอบรม4ครั้งใน4ภาค ครั้งละประมาณ250คน โครงนี้ได้รับการสนับหนุนจากกองทุนวิจัยและพัฒนากิจการกระจายเสียงกิจการโทรทัศน์และกิจการโทรคมนาคมเพื่อประโยชน์สาธารณะสำนักงานกสทช.
ที่มาของโครงการนี้เป็นความมุ่งมั่นที่จะสืบสานพระราชปณิธานของพระบาทสมเด็จพระบรมชนกาธิเบศรมหาภูมิพลอดุลเดชมหาราชบรมนาถบพิตรในการส่งเสริมให้มีระบบสื่อสารที่หลากหลายเพื่อการช่วยเหลือประชาชนของพระองค์กรณีที่เกิดภัยพิบัติเพื่อให้เป็นหลักประกันได้ว่าไม่ว่าระบบการสื่อสารอื่นใดไม่สามารถใช้การได้ระบบสื่อสารสำรองที่สหพันธ์จัดสร้างขึ้นนี้จะยังคงใช้การได้ในทุกสถานการณ์เป็นระบบสื่อสารสำรองแบบคู่ขนานหมายถึงเครือข่ายสื่อสารของนักวิทยุสมัครเล่นอาสาสมัครจะใช้ติดต่อสื่อสารกันเป็นปกติเกือบตลอดเวลาเป็นประจำอยู่เสมอและเมื่อเกิดเหตุภัยพิบัติเกิดขึ้นพื้นที่ใดก็พร้อมเข้าช่วยสนับสนุนได้ทันทีดังผลงานเป็นที่ประจักษ์ตั้งแต่ปี2532ที่ได้เกิดพายุไต้ฝุ่นเกย์ถล่มจังหวัดชุมพรนักวิทยุสมัครเล่นได้เข้าไปสถาปนาระบบสื่อสารขึ้นได้อย่างรวดเร็วและสามารถประสานงานกับหน่วยราชการให้ความช่วยเหลือประชาชนผู้ประสพภัยได้เป็นผลสำเร็จอย่างมีประสิทธิภาพ และในปี2547ในคราวที่เกิดคลื่นยักษ์สึนามิในพื้นที่ชายทะเลอันดามัน6จังหวัดภาคใต้ ข่ายสื่อสารของวิทยุสมัครเล่นก็ได้มีบทบาทเข้าช่วยในการประสานงานช่วยเหลือผู้ประสบภัยช่วยส่งข่าวสารให้กับทางราชการ จากการถอดบทเรียนที่สำคัญนี้จึงนำมาสู่โครงการนี้ วัตถุประสงค์เพื่อการสร้างเครือข่ายสื่อสารสำรองของชาติที่พร้อมใช้งาน
ดังนั้นผู้ที่ผ่านการอบรมในครั้งนี้จะเป็นเครือข่ายสื่อสารสำรองของชาติภายใต้การสนับสนุนจากหน่วยงานเจ้าภาพหลักด้านการสื่อสารของชาติคือกระทรวงดิจิทัลเพื่อเศรษฐกิจและสังคมในการกำกับดูแลและส่งเสริมโดยสำนักงานกสทช.ด้านการอนุญาตการใช้ความถี่ให้ถูกต้องต่อไป
*************
วันศุกร์ที่ 12 สิงหาคม 2565
นายกรัฐมนตรีและภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายกรัฐมนตรีและภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (12 สิงหาคม 2565) เวลา 09.09 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทางศาสนามหามงคล 5 ศาสนา เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีประธานรัฐสภา ประธานศาลฎีกา ประธานวุฒิสภา ประธานองค์กรอิสระและคู่สมรส รองนายกรัฐมนตรีและภริยา คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการทหารและตำรวจ หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร และภาคประชาชนเข้าร่วมพิธี
เมื่อนายกรัฐมนตรีและภริยาเดินทางถึงและเข้าประจำที่นั่งในปะรำพิธี นายกรัฐมนตรีถวายธูปเทียนแพ (เปิดกรวยกระทงดอกไม้) หน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง นายกรัฐมนตรีจุดธูปเทียนบูชาพระรัตนตรัย จากนั้นเริ่มพิธีทางศาสนามหามงคล 5 ศาสนา ตามลำดับ
ศาสนาพุทธ พระสงฆ์ในพิธี จำนวน 10 รูป เจริญพระพุทธมนต์ถวายพระราชกุศล ศาสนาอิสลาม ผู้นำศาสนาอิสลามประกอบพิธีดุอาอ์ขอพร
ศาสนาคริสต์ผู้นำศาสนาคริสต์ประกอบพิธีอธิษฐานภาวนาขอพรศาสนาพราหมณ์-ฮินดู พราหมณ์สวดถวายพระพร ศาสนาซิกข์ ศาสนาจารย์สวดอัรดาสขอพรจากพระศาสดา
จากนั้น นายกรัฐมนตรีถวายของที่ระลึกแด่ประธานสงฆ์ และมอบของที่ระลึกแก่ผู้นำศาสนา นายกรัฐมนตรีกราบนมัสการลาพระรัตนตรัยหน้าโต๊ะหมู่บูชาถวายความเคารพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เป็นอันเสร็จพิธี
...................
วันอาทิตย์ที่ 21 พฤศจิกายน 2564
นายกรัฐมนตรีเร่งรัด ร.ฟ.ท. ดำเนินการก่อสร้างรถไฟทางคู่ช่วงขอนแก่น-หนองคาย ให้แล้วเสร็จโดยเร็ว รองรับความต้องการประชาชนและเชื่อมโยงกับรถไฟความเร็วสูงประเทศเพื่อนบ้าน
นายกรัฐมนตรีเร่งรัด ร.ฟ.ท. ดำเนินการก่อสร้างรถไฟทางคู่ช่วงขอนแก่น-หนองคาย ให้แล้วเสร็จโดยเร็ว รองรับความต้องการประชาชนและเชื่อมโยงกับรถไฟความเร็วสูงประเทศเพื่อนบ้าน
วันที่ 21 พ.ย. 64 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อสั่งการให้กระทรวงคมนาคม โดยการรถไฟแห่งประเทศไทย (ร.ฟ.ท.) เร่งรัดดำเนินโครงการก่อสร้างรถไฟทางคู่ ระยะที่ 2 ช่วงขอนแก่น-หนองคายให้แล้วเสร็จโดยเร็ว โดยให้ถือเป็นนโยบายสำคัญที่ต้องขับเคลื่อนให้เกิดผลเป็นรูปธรรม
ทั้งนี้ เพื่อให้การพัฒนาโครงสร้างพื้นฐานด้านการคมนาคมในภาคตะวันออกเฉียงเหนือของประเทศมีความเชื่อมโยงกันตลอดทั้งสายและสามารถรองรับความต้องการในการเดินทางของประชาชนและการขนส่งสินค้าที่มีแนวโน้มเพิ่มมากขึ้นจากการเปิดประเทศ และการก่อสร้างทางรถไฟความเร็วสูงเชื่อมโยงกับประเทศเพื่อนบ้าน
จากข้อมูลของกระทรวงคมนาคม โครงการรถไฟทางคู่ช่วงขอนแก่น – หนองคาย ซึ่งขณะนี้ได้ผ่านขั้นตอนการอนุมัติรายงานผลกระทบต่อสิ่งแวดล้อม (EIA) แล้วนั้น จะมีทั้งหมด 14 สถานี ระยะทางรวม 167 กิโลเมตร โดยกระทรวงคมนาคมมีแผนที่จะให้การประมูลเกิดขึ้นภายในปี 2564 เพื่อให้การก่อสร้างแล้วเสร็จสอดรับกับที่รถไฟความเร็วสูงช่วงนครคุนหมิง ประเทศจีน-นครหลวงเวียงจันทน์ สปป.ลาวแล้วเสร็จ ซึ่งคาดว่าความต้องการใช้บริการระบบรางในประเทศไทยตั้งแต่พื้นที่จังหวัดหนองคายกระจายไปยังพื้นที่อื่น ๆ ในภาคอีสาน และภูมิภาคอื่นๆ ของไทยจะเพิ่มขึ้น
น.ส.ไตรศุลี กล่าวว่า นายกรัฐมนตรีและรัฐบาลได้ให้ความสำคัญกับการลงทุนพัฒนาระบบรางทั่วประเทศ ทั้งในส่วนของระบบรถไฟฟ้าในเมือง รถไฟทางคู่เชื่อมโยงการขนส่งระหว่างเมือง และรถไฟความเร็วสูง เนื่องจากเป็นระบบขนส่งที่สนับสนุนการลดต้นทุนของภาคธุรกิจ อำนวยความสะดวกให้ประชาชน และเป็นโครงสร้างพื้นฐานที่กระจายการการเติบโตทางเศรษฐกิจไปยังภูมิภาคทั้งภาคการค้าและการท่องเที่ยว
.......................
วันจันทร์ที่ 30 พฤษภาคม 2565
Lao PDR Prime Minister to pay official visit to Thailand as guest of Royal Thai Government during June 1-2
Lao PDR Prime Minister to pay official visit to Thailand as guest of Royal Thai Government during June 1-2
May 30, 2022, Government Spokesperson Thanakorn Wangboonkongchana disclosed that H.E. Mr. Phankham Viphavanh, Prime Minister of the Lao People’s Democratic Republic, together with his spouse, is scheduled to pay an official visit to Thailand as guest of the Royal Thai Government during June 1 – 2, 2022.
On June 1, H.E. the Prime Minister of the Lao PDR will attend the official welcoming ceremony and have a bilateral meeting with H.E. General Prayut Chan-o-cha, Prime Minister of Thailand, at the Government House, followed by an official dinner hosted in his honor by the Prime Minister of Thailand. The official visit to Thailand by H.E. Mr. Phankham Viphavanh – his first as the Prime Minister of the Lao PDR – will be an important opportunity for both leaders to forge closer relations and strategize future direction of bilateral cooperation between Thailand and the Lao PDR, especially the post-COVID-19 economic recovery and response to volatility of the current global situation.
According to the Government Spokesperson, this visit will be a good opportunity for the two Prime Ministers to discuss all key areas of bilateral cooperation, including the elevation of bilateral relations to strategic partnership for growth and sustainable development; trade and investment promotion; facilitation of cross-border travel and transportation to promote economic activities and livelihood of people living along the border areas; as well as regional connectivity and infrastructure development, particularly rail connection between China-Laos-Railway and Thai rail system. They will also discuss cooperation on digital economy, labor, tourism, public health, human resources development, and prevention and suppression of drug trafficking, among others.
วันอาทิตย์ที่ 23 มกราคม 2565
Prime Minister of the Kingdom of Thailand to Pay an Official Visit to the Kingdom of Saudi Arabia
Prime Minister of the Kingdom of Thailand to Pay an Official Visit to the Kingdom of Saudi Arabia
His Excellency General Prayut Chan-o-cha (Ret.), Prime Minister of the Kingdom of Thailand, will pay an official visit to the Kingdom of Saudi Arabia between 25 - 26 January 2022 at the invitation of His Royal Highness Prince Mohammad bin Salman bin Abdulaziz Al Saud, Crown Prince, Deputy Prime Minister and Minister of Defense of the Kingdom of Saudi Arabia.
This visit is the first visit by a head of government between the two countries in more than 30 years. The Prime Minister of the Kingdom of Thailand will meet with His Royal Highness Prince Mohammad bin Salman bin Abdulaziz Al Saud, Crown Prince, Deputy Prime Minister and Minister of Defense of the Kingdom of Saudi Arabia, to strengthen and promote bilateral relations between the two countries.
วันจันทร์ที่ 18 กรกฎาคม 2565
ทริสเรทติ้ง จัดอันดับเครดิตองค์กรให้วิทยุการบินฯ ที่ระดับสูงสุด “AAA” ต่อเนื่อง 8 ปีซ้อน
ทริสเรทติ้งจัดอันดับเครดิตองค์กรของวิทยุการบินฯ คงเดิมที่ระดับ “AAA” และได้กำหนดแนวโน้มอันดับเครดิตที่ระดับ “Stable” หรือคงที่ ซึ่งเป็นระดับสูงสุดเช่นปีที่ผ่านมา และต่อเนื่องเป็นปีที่ 8
จากผลการทบทวนอันดับเครดิตล่าสุดประจำปี 2565 บริษัท ทริสเรทติ้ง จำกัด (ทริสเรทติ้ง) ได้ยืนยันอันดับเครดิตองค์กรของ บริษัท วิทยุการบินแห่งประเทศไทย จำกัด (บวท.) กระทรวงคมนาคม คงเดิมที่ระดับ “AAA” และได้กำหนดแนวโน้มอันดับเครดิตที่ระดับ “Stable” หรือคงที่ โดยอันดับเครดิตสะท้อนถึงสถานะของ บวท. ซึ่งเป็นองค์กรที่เกี่ยวข้องกับภาครัฐที่มีความสัมพันธ์กับรัฐบาลในระดับสูงและมีบทบาทสำคัญในอุตสาหกรรมการบินของประเทศไทย ในฐานะเป็นผู้ให้บริการการเดินอากาศรายหลักของประเทศ รวมถึงมีความเป็นไปได้มากที่ บวท. จะได้รับการสนับสนุนจากภาครัฐอย่างพอเพียงและทันเหตุการณ์ ในกรณีที่ บวท. ประสบกับปัญหาทางด้านการเงิน ทั้งนี้ แม้ว่าสถานการณ์แพร่ระบาดของโควิด 19 จะส่งผลกระทบต่อปริมาณเที่ยวบินและการชะลอตัวของอุตสาหกรรมการบิน รวมทั้งส่งผลให้รายได้ของ บวท. ลดลงในปีงบประมาณ 2563-2564 แต่ทริสเรทติ้งได้คาดการณ์ว่า ปริมาณการจราจรทางอากาศจะค่อย ๆ ฟื้นตัวขึ้นอย่างต่อเนื่อง สอดคล้องกับการผ่อนคลายมาตรการควบคุมการเดินทางในช่วงครึ่งหลังของปี 2565 โดยคาดว่าปริมาณการจราจรทางอากาศในปีงบประมาณ 2565 จะฟื้นตัวขึ้นเป็น 38% ของปีงบประมาณ 2562 และในปีงบประมาณ 2566 จะเพิ่มเป็น 58% ของปีงบประมาณ 2562 ก่อนที่จะเพิ่มเป็น 85% ในปีงบประมาณ 2567 ซึ่งการฟื้นตัวของปริมาณการจราจรทางอากาศ เป็นปัจจัยที่ส่งผลให้ บวท. มีรายได้เพิ่มขึ้น และคาดว่าผลการดำเนินงานของ บวท. จะฟื้นตัวอย่างค่อยเป็นค่อยไป ในช่วงปีงบประมาณ 2565-2567 โดย บวท.จะมีสภาพคล่องทางการเงินที่เพียงพอในช่วง 12 เดือนข้างหน้า
สำหรับแนวโน้มอันดับเครดิต “Stable” หรือคงที่ สะท้อนให้เห็นว่า บวท. จะยังคงสถานะเป็นองค์กรที่เกี่ยวกับภาครัฐต่อไป โดยมีความสัมพันธ์และมีความสำคัญกับรัฐบาลในระดับสูงในฐานะที่เป็น ผู้ให้บริการการเดินอากาศรายหลักของประเทศไทย ทั้งนี้ บวท. ได้รับการจัดอันดับเครดิตสูงสุด AAA ตั้งแต่ปี 2558 ต่อเนื่องมาจนถึงปัจจุบัน
วันจันทร์ที่ 15 สิงหาคม 2565
ผู้บริหารกระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ผู้บริหารกระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 12 สิงหาคม 2565 เวลา 08.30 น. นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายสมพล โนดไธสง นายใบน้อย สุวรรณชาตรี ผู้ตรวจราชการกระทรวงอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายภาสกร ชัยรัตน์ รองอธิบดีกรมส่งเสริมอุตสาหกรรม พร้อมคณะเจ้าหน้าที่กระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ศาลาสหทัยสมาคม ในพระบรมมหาราชวัง
วันจันทร์ที่ 25 กรกฎาคม 2565
สำนักงานปลัดกระทรวงกลาโหม จัดกิจกรรมน้อมสำนึกในพระมหากรุณาธิคุณ พระบาทสมเด็จพระเจ้าอยู่หัว รัชกาลที่ 10
วันนี้ (22 กรกฎาคม 2565 เวลา 10.00 น.) พลเอก สนิธชนก สังขจันทร์ รองปลัดกระทรวงกลาโหม เป็นประธานการตรวจเยี่ยม ในโครงการรักษ์คลองคูเมืองเดิมเฉลิมพระเกียรติ เพื่อปรับปรุงภูมิทัศน์โดยรอบคลองคูเมืองและคลองหลอดสาขา ณ พื้นที่คลองคูเมืองเดิม
เพื่อเป็นการเฉลิมพระเกียรติ เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565
สำหรับภายในกิจกรรมเป็นการทำความสะอาด ปรับปรุงภูมิทัศน์ ในพื้นที่บริเวณชุมชนโดยรอบศาลาว่าการกลาโหมให้มีความสะอาดเรียบร้อย เกิดสุขอนามัยที่ดีของกำลังพล และประชาชนในพื้นที่ โดยมีกำลังพลเข้าร่วมปรับปรุงภูมิทัศน์ในระหว่างวันที่ 18-27 กรกฎาคม 2565 ซึ่งในรูปแบบกิจกรรม ประกอบด้วย การขุดลอกคลองคูเมืองเดิมด้วยเรือผลักดันโคลนของ สป. การทำความสะอาดผนังคูเมืองเดิมและเก็บขยะในคลอง การตัดแต่งกิ่งไม้และจัดระเบียบต้นไม้ริมคลองคูเมืองเดิม และทาสีผนังคลองคูเมืองเดิม ทั้งนี้ เพื่อเป็นการแสดงความจงรักภักดีและน้อมสำนึกในพระมหากรุณาธิคุณอย่างหาที่สุดมิได้
วันพฤหัสบดีที่ 14 ตุลาคม 2564
นายกฯ รับกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ เพื่อนำไปใช้สนับสนุนการฉีดวัคซีนให้แก่ประชาชน
นายกฯ รับกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ เพื่อนำไปใช้สนับสนุนการฉีดวัคซีนให้แก่ประชาชน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (14 ต.ค. 64) เวลา 09.45 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ศาสตราจารย์ นายแพทย์พรชัย สิมะโรจน์ และคณะ เข้าพบเพื่อบริจาคกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ (ultra low dead space) จำนวน 50,000 ชิ้น มูลค่า 396,970 บาท ซึ่งศาสตราจารย์ นายแพทย์พรชัยฯ ได้ร่วมกับผู้มีจิตกุศลรวบรวมทุนทรัพย์จัดซื้อ โดยกระบอกฉีดวัคซีนดังกล่าวมีการใช้อยู่ในหลายประเทศทั่วโลกเช่น สหรัฐอเมริกา แคนาดา ญี่ปุ่น ฯลฯ สามารถลดการสูญเสียวัคซีนเพียง 6 ไมโครลิตรเทียบกับที่ใช้อยู่ที่สูญเสียมากว่า 30 ไมโครลิตร ทำให้สามารถเพิ่มวัคซีนโควิดของไฟเซอร์โดยเฉลี่ยอีก 1 โดสต่อขวด คือ 7 โดสต่อขวด จากเดิมได้ 6 โดสต่อขวด เพื่อนำไปใช้สนับสนุนการฉีดวัคซีนให้ประชาชน และเพื่อถวายเป็นพระราชกุศลเนื่องในวันคล้ายวันสวรรคต (23 ตุลาคม) พระบาทสมเด็จพระจุลจอมเกล้าเจ้าอยู่หัว พระปิยมหาราช รัชกาลที่ 5 โดยมี นายดิสทัต โหตระกิตย์ เลขาธิการนายกรัฐมนตรี พลเอก วรเกียรติ รัตนานนท์ ปลัดกระทรวงกลาโหม เข้าร่วมด้วย
โอกาสนี้ นายกรัฐมนตรี ขอบคุณศาสตราจารย์ นายแพทย์พรชัย สิมะโรจน์ และผู้มีจิตกุศล ที่ได้รวบรวมทุนทรัพย์จัดซื้อกระบอกฉีดวัคซีนป้องกันโรคติดเชื้อไวรัสโคโรนา 2019 (โควิด-19) ชนิดถอดหัวเข็มไม่ได้ (ultra low dead space) และนำมามอบให้กับรัฐบาลเพื่อจะได้นำไปใช้สนับสนุนการฉีดวัคซีนโควิด-19 ให้กับประชาชนต่อไป พร้อมชื่นชมศาสตราจารย์ นายแพทย์พรชัยฯ และคณะ ที่นอกจากจะได้มอบกระบอกฉีดวัคซีน ultra low dead space ให้รัฐบาลแล้วยังได้มีการมอบให้แก่ส่วนราชการอื่น ๆ ด้วย เช่น กระทรวงสาธารณสุข จำนวน 999,999 ชิ้น และกทม. 30,000 ชิ้น ซึ่งถือเป็นเรื่องที่น่ายินดีสำหรับความร่วมมือที่ของทุกภาคส่วนของประเทศที่ได้ร่วมมือกันกับรัฐบาลในการดูแลประชาชนให้สามารถที่จะอยู่กับโควิด-19 ให้ได้อย่างปลอดภัย และเตรียมความพร้อมรองรับในการเปิดประเทศต่อไป ทั้งนี้ นายกรัฐมนตรี จะมอบหมายให้กระทรวงสาธารณสุขได้พิจารณาถึงความเป็นไปได้ในการที่จะจัดหากระบอกฉีดวัคซีน ultra low dead space มาใช้ด้วย
..............................
กลุ่มประชาสัมพันธ์และเผยแพร่ สำนักโฆษก